laion/Wikipedia-Exotic huggingface dataset:
נסאל (גבינה)

גבינת נסאל (ברומנית: Năsal (caș); בהונגרית: Noszolyi sajt) היא גבינה רומנית מסורתית הנושאת אותו שם כמו הכפר שבו היא מיוצרת בנפת Țaga, במחוז קלוז'. זוהי גבינה מיושנת חצי רכה העשויה מחלב פרה. נאסל מיוצרת על ידי חברת מחלבות Napolact, במערה טבעית המשמשת באופן מסורתי בתהליך ייצור הגבינה עוד מימי הביניים. מאפייניו וטעמו מוענקים מהתנאים המיקרוביולוגיים הייחודיים שבהם הוא מיוצר. סלע המערה וחיידקי ה-Brevibacterium linens שהתפתחו בה, הטמפרטורה והלחות הקבועים, פועלים על הגבינות המיוצרות שם. מצעי Brevibacterium נמצאים בכל מקום על העור האנושי, שם הם גורמים לריח כף הרגל. אותו חיידק משמש גם לתסיסת מספר גבינות כמו לימבורגר, פור סאלו וכאמור נסאל. ריחו מושך גם יתושים. יאנוש שילינג, אדריכל הונגרי (כל האזור של טרנסילבניה היה תחת שלטון הונגרי במשך כ-900 שנה עד סוף מלחמת העולם הראשונה), רכש חווה בנסאל באמצע המאה ה-19. הוא או בנו, אוטו שילינג, החלו לייצר גבינה במרתפי החווה במאה ה-19. הגבינה התפרסמה בטרנסילבניה, וזכתה במדליית זהב בתערוכה העולמית של פריז (1900). החווה הולאמה ב-1948 וב-1954 נבנה מפעל גבינות קטן יותר בכפר. כפי שמספרת האגדה, הכפר נסאל היה בבעלותו של רוזן עשיר ואכזר. יום אחד התעלמו כמה איכרים ממצוות האציל ולקחו כמה חתיכות מהגבינה שלו עבור ילדיהם. הם החביאו את הגבינה במערה ליד הכפר נסאל, ולא מיהרו ללכת לקחת אותה. שבועות חלפו, ויום אחד נכנס כפרי למערה, משוכנע שימצא את הגבינה רקובה. להפתעתו, הוא מצא אותה במצב טוב. הגבינה שינתה את צבעה לצהוב אדמדם, אבל הטעם היה טוב מאוד, על אף הריח שלה. לבסוף גילה הרוזן והעניש את האיכרים. עם זאת, שמר את הגבינה מהמערה, והחל להגיש אותה לכל אורחיו האצילים, גאה בטעמה המעולה וזמן קצר לאחר מכן החל לאחסן את הגבינות שלו במערה. נפולקט מדיה וקבצים בנושא נסאל בוויקישיתוף Bernard Dixon (27 באפריל 1996). "Cheese, toes, and mosquitoes". British Medical Journal. 312: 1105. doi:10.1136/bmj.312.7038.1105. ארכיון מ-2015-09-24. נבדק ב-2012-02-24. {{cite journal}}: (עזרה) "Noszolyi-e, vagy cegei? (Is it from Năsal or Țaga?)". Szabadság. 15 באפריל 2008. ארכיון מ-2014-10-27. נבדק ב-2013-05-10. {{cite journal}}: (עזרה) "Article". www.napolact.ro. אורכב מ-המקור ב-2014-10-27. נבדק ב-26 באוקטובר 2014. {{cite web}}: (עזרה)
ציפורן (כתיבה)

ציפורן הוא אביזר המולבש על קצה של עט דיו ומאפשר כתיבה עם דיו על חומר כתיבה, בדרך כלל נייר. הציפורן עשוי ממתכת והיא מעוצבת עם קצה מחודד ומפוצל. הציפורן הומצאה במצרים העתיקה והולבשה על הקנים. את הציפורנים יצרו ממתכות רכות, כמו נחושת. מבנה הציפורן נועד לנתב את נוזל הכתיבה לקצה המפוצל. את הפיצול של הקצה ניתן היה לשלוט ברוחבו על ידי לחיצה על כלי הכתיבה, ככל שנלחץ יותר, נפתח הסדק וזרם יותר נוזל לכתיבה. את עט הדיו עם הציפורן בקצה טבלו בקסת דיו וכתבו עם הדיו, שנצמד לציפורן וכשאזל טבלו שוב את הציפורן בקסת. עם הזמן שוכללו עטי דיו רגילים לעט נובע, שגם קצהו הסתיים בציפורן. עטים נובעים היו שכלול יוקרתי, לכן נהגו לצפות חלק מהצפורנים בזהב ומחירם עלה בהתאם. לא מייצרים את כל הציפורן מזהב בגלל רכות המתכת, לכן מסתפקים בציפוי זהב. הציפורן איבדה את מקומה, כשהופיעו העטים הכדוריים, שלא נזקקו לה, אך עדיין יש הרואים בעט עם ציפורן סמל סטטוס וממשיכים להשתמש בהם. ציפורן אפשר להחליף אם הקצה התכהה או שמעדיפים ציפורן אחרת. מדיה וקבצים בנושא ציפורן בוויקישיתוף ציפורן וראשי כתיבה מתחלפים (Nibs)
אדרי אמברבה

אדריאן "אַדְרִי" אֶמְבַּרְבָּה בְּלָאסְקֶס (בספרדית: Adrián "Adri" Embarba Blázquez; נולד ב-7 במאי 1992) הוא כדורגלן ספרדי שמשחק בעמדות הכנף והקיצוני בראיו ואיקאנו מהלה ליגה בהשאלה מאלמריה. גדל באקדמיה של ריאל מדריד, ממנה המשיך לאקדמיות אחרות בספרד, לפני שהגיע לכדורגל מקצועי בליגה הראשונה. אמברבה, שנולד במדריד, סיים את קריירת הנוער שלו עם חטאפה, לאחר תקופות נוער עם ריאל מדריד השכנה. הוא ערך את הופעת הבכורה שלו בבוגרים בעונת 2011-12, וכבש שישה שערים בליגה השלישית בספרד. ביולי 2013, אמברבה הצטרף לראיו וייקאנו. הוא ערך את הופעת הבכורה שלו בקבוצה הראשונה - בלה ליגה - ב-30 באוגוסט, עלה מהספסל עבור יאגו פאלקה הפצוע ושיחק 65 דקות בתבוסה ביתית 1-2 מול לבאנטה. ב-12 ביוני 2014, אמברבה חתם על חוזה חדש לשלוש שנים עם ראיו. הוא הבקיע את השער המקצועי הראשון שלו ב-14 במרץ של השנה שלאחר מכן, בניצחון 3-1 על גרנדה בוואיקאס. אמברבה כבש שני שערים ב-28 הופעות במהלך עונת 2015/16, כשהמועדון ספג ירידה. ב-8 באוקטובר 2017, הוא הבקיע צמד ב-4–1 ביתי בליגה השנייה נגד ריאל ויאדוליד. ב-19 בדצמבר 2017, לאחר שביסס את עצמו כשחקן הרכב קבוע, חידש אמברבה את חוזהו עד 2021. הוא השיג עלייה לליגה הבכירה בעונת 2017/18, כבש שמונה פעמים והוסיף 14 אסיסטים. אמברבה עבר לאספניול ב-23 בינואר 2020, לאחר ששולם סעיף השחרור שלו בסך 10 מיליון אירו. לאחר שירד ליגה בעונתו הראשונה, הוא עזר לקבוצתו לחזור לליגה הראשונה על ידי כיבוש תשעה שערים. ב-24 באוגוסט 2022, עבר אמברבה לאלמריה, העולה החדשה ללה ליגה. ראיו הליגה הספרדית השנייה, 2017/2018 אספניול הליגה הספרדית השנייה, 2020/2021 בן דודו של אמברבה, אייזק, כדורגלן אף הוא. מדיה וקבצים בנושא אדרי אמברבה בוויקישיתוף אדרי אמברבה, באתר Transfermarkt אדרי אמברבה, באתר Soccerway אדרי אמברבה, באתר BDFutbol אדרי אמברבה, באתר FootballDatabase.eu אדרי אמברבה, באתר ESPN
משה גרשטל

משה (מוריס) גרשטל (5 באפריל 1886 – 29 במרץ 1961) היה אדריכל אוסטרי-ישראלי שפעל באוסטריה, רומניה ובארץ ישראל ובמדינת ישראל. גרשטל נולד ביריצ'וב נובי שבגליציה הפולנית. בנם של רחל ומרדכי גרשטל (בנו של הרב שמואל גרשטל). בשנת 1914 סיים את לימודיו באדריכלות באוניברסיטה הטכנית של וינה (אנ'), בין היתר למד אצל מקס פון פרסטל. במלחמת העולם הראשונה שירת כקצין חיל רגלים בצבא האוסטרו-הונגרי. לאחר המלחמה, תכנן פרויקטיים לדיור בווינה, סנט פולטן ואמשטטן. בשנת 1922 היגר לרומניה ובנה אחוזות רבות בבוקרשט. בשנת 1933 עלה לארץ ישראל והתיישב בחיפה, שם עבד כאדריכל עד מותו. בחיפה שילב מסורת בנייה מזרחית עם אלמנטים סגנוניים מודרניים. הוא תכנן מבנים עבור ערביי העיר. מבני הציבור הגדולים שלו בחיפה מאפיינים את חיפה עד היום. גרשטל תכנן בין היתר את מבנה שוק תלפיות שבשכונת הדר הכרמל, את בית התעשייה שבשכונה ואת מבנהו הישן של בית החולים כרמל. בשנת 1913 התחתן ונולדו להם שני בנים, ליאופולד גרשטל (2010-1925), המשיך בדרכו המקצועית כאדריכל ואוסוולד גרשטל, רופא ומוזיקאי. בית קרמאן - רחוב סירקין 27, חיפה (1937) בית עספור - רחוב טשרניחובסקי 25, חיפה (1937) בית ג'מיל חביבי - רחוב טשרניחובסקי 27, חיפה (1938) בית אגנס ח'ורי - רח' טשרניחובסקי 29, חיפה (1937) בניין ברחוב עובדיה 35 רמת התשבי שוק תלפיות - רחוב סירקין 39, חיפה בית התעשייה (ברמא) בית ASSASA נקרא גם בית מויאל מבנה הישן של בית חולים כרמל - רחוב חורב 2, חיפה (1935) בית לישנסקי - רחוב הראשונים 42, מטולה מסעדת פינגווין - שדרות הגעתון, נהריה החווה החקלאית - כפר אבטין שוק תלפיות בית לישנסקי, רחוב הראשונים 42, מטולה מבנה הישן של בית חולים כרמל בית התעשייה הסגנון הבין-לאומי בארץ ישראל משה גרשטל באתר GRAVEZ Moshe Gerstel - Moritz Gerstel Gerstel, Moshe (Moritz), KIT – The Research University in the Helmholtz Association (באנגלית) משה גרשטל M.J.Gerstel בפייסבוק נעמה ריבה, הגאון הנשכח של האדריכלות החיפאית, באתר הארץ, 2 בדצמבר 2019 משה גרשטל, באתר ארכיון הסרטים הישראלי בסינמטק ירושלים משה גרשטל, דבר, 30 במרץ 1961 מרדכי גרשטל, באתר הארץ, 24 באוקטובר 1937 שלט: חיפה - מבנים לשימור - בית קרמאן - רח’ סירקין סיבוב בסירקין 27 בחיפה בתכנון משה גרשטל, חלון אחורי - ארכיטקטורה ואידאולוגיה בדיסנילנד מקומי בית חנא (ג'ון) עספור - רח' טשרניחובסקי 25, באתר עיריית חיפה בית השופט ג'מיל חביבי - רח' טשרניחובסקי 27, באתר עיריית חיפה בית אגנס ח'ורי - רח' טשרניחובסקי 29, באתר עיריית חיפה שושן מנולה, "לא מבינים מדוע לא התקיים דיון בוועדת השימור", באתר כלבו⁩, 26 פברואר 2016⁩
דרך שתי נקודות

"דֶּרֶךְ שְׁתֵּי נְקֻדּוֹת" הוא שיר של המשורר יהודה עמיחי שזכה ללחן של שלמה ארצי. השיר הולחן במיוחד לערב שירי משוררים הראשון של גלי צה"ל. את העיבוד המוזיקלי לשיר עשה אלברט פיאמנטה. השיר נכתב בהשראת "דרך שתי נקודות עובר רק קו ישר אחד" – הנחה בסיסית מתחום הגאומטריה המוכרת מלימודי המתמטיקה לתלמידי התיכון. בשיר הופכת הנחה זו למטאפורה, "שתי הנקודות" שמחברות ביניהן לאהבה. השיר זכה להצלחה רבה עם צאתו, ונכלל באלבומו של ארצי "פתאום אחר ימים רבים", אלבום שירי משוררים, ובהם שירים של נתן זך, חיים גורי, ודליה רביקוביץ. ארצי שנפגש מספר פעמים עם עמיחי ושאל אותו על הלחן סיפר לימים: עמיחי אמר לי, בפעמיים שפגשתי אותו, שהוא אוהב את הלחן מאוד. אני לא הייתי גדול מלחיניו. היו הרבה אחרים... עם צאתו צעד השיר 12 שבועות במצעדי הפזמונים של תשל"ב ובשיאו הגיע למקום הראשון בו שהה שבועיים. השיר הגיע למקום ה-22 במצעד השנתי, וארצי נבחר לזמר השנה. שלמה ארצי - דרך שתי נקודות, סרטון בערוץ "ShlomoArtziOfficial", באתר יוטיוב (אורך: 03:16) אמיר בן-דוד, כי דרך שתי נקודות עובר רק קו ישר אחד, באתר זמן ישראל, 13 בספטמבר 2021 דרך שתי נקודות – פזמונט, באתר pizmonet.co.il
בינזו, שאאנשי

בינזו, הידועה בעבר בשם מחוז בן, היא עיר ברמת המחוז של שייניאנג, שאאנשי, סין. העיר גובלת במחוז גאנסו בשני חלקים נפרדים מצפון וממערב. כאשר בינזו הוקמה לראשונה בתקופת שושלת צ'ין, העיר נקראה מחוז צ'י. מאוחר יותר, השם שונה ל-Xinping Jun. בתקופת שושלת טאנג, שם העיר שונה לבינזו.[מתי?] בעוד בשנת 1913 הוא שונה למחוז בן (邠县;邠縣). ב-1964 שונה השם פעם נוספת, קרוב יותר לצורתו הנוכחית (彬县;彬縣). במאי 2018, באישור מועצת המדינה, שודרג מחוז בן דאז למעמד העיר ברמת המחוז ושמו שונה לבינזו. בינזו מחזיקה בסמכות שיפוט על שלוש עשרה ערים ועיירות. ערים: ערים שפעם היו עיירות: עיירות חדשות: ערים לשעבר שמוזגו לתוך עיירות / ערים אחרות: Xiaozhang (肖张镇), יונגל (永乐镇) עיירות לשעבר שמוזגו לתוך עיירות / ערים אחרות: עיירת שיפו (西坡乡), העיירה Hanjia (阚家乡), העיירה צ'ג'יאז'ואנג (车家庄乡), עיירת Taiyu (太宇乡), עיירת שינבאוזי (新宝子乡) ג'אנג זנגדאו - פקיד ממשלתי מתקופת צ'ינג המאוחרת. כביש 312 הלאומי של סין רכבת שיאן-פינגליאנג הכביש המהיר G70 Fuzhou–Yinchuan רכבת המהירה Yinchuan–Xi'an http://www.saxdm.gov.cn/docc/brow.asp?id=516(הקישור אינו פעיל) 陕西省人民政府关于同意撤销彬县设立县级彬州市的批复. Shaanxi People's Government. אורכב מ-המקור ב-2018-07-10. נבדק ב-2018-08-01. ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "בינזו, שאאנשי".
שם עולם 2019

שם עולם 2019 הוא אלבום אוסף של שירי זיכרון והנצחה הקשורים ליום הזיכרון לשואה ולגבורה. במסגרת האלבום, הוקם הפרויקט "שם עולם 2019" שנועד להנציח את סיפורי השואה באמצעות מוזיקה. הפרויקט נוסד בידי משה קלוגהפט שגם כתב את שירי האלבום, ללחן והפקה מוזיקלית של עומרי אגמון. במסגרת האלבום, עוצבו עטיפות לכל שיר, בהשראת עטיפת האלבום עצמו. בשנת 2019 הוחלט ליזום פרויקט במסגרתו ישתתפו מוזיקאים שונים כדוגמת נועה קירל, ישי לוי, גיא ויהל, נינט טייב, דיקלה ונסרין קדרי שיקליטו שירים שנכתבו בידי משה קלוגהפט לזכר ולהנצחת יום הזיכרון לשואה ולגבורה. בגלי צה"ל שודרה התוכנית "עושים צהריים" בה שודרו שירי האלבום – ראיונות עם האמנים נערכו במהלך שידורה. בסרטן שפורסם ביוטיוב ב-2 במאי 2019, נכתב כי בשם עולם ”איתרו עשרות שירים וסיפורים שנכתבו בגטאות ובמקומות מסתור במהלך השואה”. האלבום שם עולם 2019 באתר ספוטיפיי שם עולם 2019, באתר www.shemolam.org.il שם עולם 2019, 2019-05-01, נבדק ב-2024-01-27 הפרויקט המוזיקלי "שם עולם 2019"- תוכנית מיוחדת של "עושים צהריים" בגלי צה"ל (1.5.19), נבדק ב-2024-01-27
סגן ראש ממשלת הולנד

סגן ראש ממשלת הולנד הוא התפקיד השני בחשיבותו ברשות המבצעת של הולנד. במקרה שבו ראש הממשלה נעדר סגנו ממלא את תפקידיו, בהם עמידה בראש הקבינט של הולנד ומועצת השרים של הולנד. בדרך כלל, לכל המפלגות בקואליציה שאינן מפלגת השלטון מוקצה תפקיד של סגן, והיררכיית הסגנים נקבעת לפי גודל המפלגה. ערך זה הוא קצרמר בנושא הולנד. אתם מוזמנים לתרום לוויקיפדיה ולהרחיב אותו.
הרמיקסים (אלבום של עדן בן זקן)

הרמיקסים הוא אלבום הרמיקס הראשון של הזמרת הישראלית עדן בן זקן. הוא יצא לאור ב-6 באוקטובר 2023, בהוצאת חברות התקליטים שרית הפקות והליקון ארומה מיוזיק. על הרמיקסים באלבום אחראי רוני מלר. עטיפתו מציגה את בן זקן כששמה מתנוסס בצבע זהב עם שם האלבום עצמו בצבע שחור. באלבום נכללו רמיקסים לשירים שונים שהוציאה בן זקן במהלך הקריירה שלה, כדוגמת: "הגענו הבנות", "כולם באילת" ו"תל אביב בלילה". האלבום הרמיקסים באתר ספוטיפיי עדן בן זקן הרמיקסים, 2023-10-06, נבדק ב-2024-01-27
רוני אברהם

רוני אברהם (בצרפתית: Ronny Abraham; נולד ב-5 בספטמבר 1951) הוא משפטן צרפתי-יהודי העוסק במשפט בין-לאומי פומבי ומכהן כשופט בבית הדין הבין-לאומי לצדק (ICJ). אברהם נולד באלכסנדריה, מצרים ב-1951. ב-1973 קיבל דיפלומה מהמכון למדע המדינה פריז, ושנה לאחר מכן קיבל דיפלומה בלימודים מתקדמים במשפט ציבורי מסורבון. ב-1976 החל ללמוד בבית הספר הלאומי למינהל. עם סיום לימודיו ב-1978 מונה לשופט שלום בבית הדין המינהלי של צרפת, וכיהן בתפקיד זה עד 1985 ובין השנים 1987–1988 (בין שתי הכהונות שימש סגן מנהל אגף המשפטים במשרד החוץ). מאז 1988 הוא מכהן במועצת המדינה של צרפת, ובמקביל כיהן גם בוועדת המומחים של מועצת אירופה לשמירה על זכויות האדם וכיושב ראש הוועדה המייעצת של הארגון לשיתוף פעולה ולפיתוח כלכלי. בשנים 1989–1998 כיהן אברהם כנציב ממשלת צרפת במערכת המשפט, ובין 1998 ל-2005 כיהן כמנהל ענייני המשפט במשרד החוץ הצרפתי. בתפקיד זה ייצג ב-2004 את צרפת בבקשה לחוות דעת מייעצת מבית הדין הבין-לאומי לצדק (ICJ) בנוגע לחוקיות גדר ההפרדה שבנתה ישראל, וטען כי בניית הגדר מפרה את החוק הבין-לאומי. הוא שימש כפרופסור במכון למדע המדינה בפריז, באוניברסיטת פריז-נאנטר ובאוניברסיטת פנתאון-אסאס. ב-15 בפברואר 2005 נבחר על ידי מועצת הביטחון והעצרת הכללית של האומות המאוחדות לכהן בבית הדין הבין-לאומי לצדק בעקבות התפטרותו של בן ארצו גילברט גיום. הוא שימש בתפקיד זה עד סיום כהונתו המתוכנן של גיום, בפברואר 2009, ונבחר לכהונה נוספת. בשנים 2015–2018 שימש כנשיא בית הדין, וב-2018 נבחר שוב לתפקיד שופט. ב-2024 שפט אברהם בתלונת דרום אפריקה נגד ישראל בגין רצח עם, ופסק בעד האמצעים הזמניים שביקשה דרום אפריקה להשית על ישראל בעקבות מלחמת חרבות ברזל ברצועת עזה. ביוגרפיה, באתר בית הדין הבין-לאומי לצדק (ICJ) איתמר אייכנר, היהודי שנחשב ביקורתי, המוסלמי שסעד אצל שגריר ישראל: אלו 15 השופטים בהאג, באתר ynet, 9 בינואר 2024 איתמר אייכנר, היהודי שנחשב ביקורתי, המוסלמי שסעד אצל שגריר ישראל: אלו 15 השופטים בהאג, באתר ynet, 9 בינואר 2024 General Assenbly Elects Ronny Abraham of France to International Court of Justice, Acting Concurrently With Security Council, האומות המאוחדות General Assembly, in Four Rounds of Voting, Elects Five Members to International Court of Justice, האומות המאוחדות United Nations General Assembly and Security Council elect four Members of the Court, בית הדין הבין-לאומי לצדק (ICJ) The Court indicates provisional measures, בית הדין הבין-לאומי בהאג, ‏26 בינואר 2024 איתמר אייכנר, בית הדין בהאג לא דרש את עצירת הלחימה בעזה - אך פרסם שורת צווי אזהרה לישראל, באתר ynet, 26 בינואר 2024 נטעאל בנדל, הישג לישראל בהאג: ביה"ד דוחה את הבקשה המרכזית של דרום אפריקה לעצירת המלחמה, באתר ישראל היום, 26 בינואר 2024
הלים

הלים או חלים (פרסית: حلیم) הוא תבשיל פרסי ודרום אסייתי העשוי חיטה מלאה מבושלת עם בשר (על פי רוב עצמות בקר, כבש או, תרנגול הודו). על פי רוב מוגש ההלים כארוחת בוקר בליווי בצל מטוגן עם כורכום ונהוג לפזר עליו קינמון טחון. בימי הרמאדן, ההלים הוא מנה מקובלת בארוחות איפטאר באיראן ובפקיסטן. יהודי אירן, נוהגים לבשל הלים בישול ארוך בלילה כמנה לשבת, בדומה למאכלים אחרים בבישול ארוך כמו חמין. גרגירי החיטה מבושלים בשלמותם בישול ארוך, עד התפרקות העמילן שבהם, שלצד הג'לטין הנוצר מבישול העצמות מעניק למנה מרקם סמיך של דייסה. בחלק מגרסאות המנה, היא מכילה גם גרעיני שעורה או גריסים ולעיתים קטניות דוגמת שעועית וחומוס. מקורו של ההלים במנה הערבית האריס (אנ') (ערבית: هريس). מאכלים דומים קיימים גם בטורקיה, ארמניה, עיראק, אזרבייג'ן, אוזבקיסטן וטג'יקיסטן. בדרום אסיה (הודו, בנגלדש, פקיסטן ובנגל) ישנם תבשילים הנקראים לעיתים בשם זהה, אף הוא בבישול ארוך עם בשר, המכיל גם קטניות כגון עדשים ותיבול שונה כגון קארי וזנגוויל. בחלק מגרסאות התבשיל נהוג למעוך את גרעיני הדגן שבתבשיל למרקם משחתי יותר. הלים הודי נוסח העיר מיראט הלים בסגנון בנגלדשי הלים הודי נוסח העיר היידראבאד(אנ') מדיה וקבצים בנושא הלים בוויקישיתוף חמין פרסי בסגנון טהרן ("הלים") - CookShare, באתר CookShare, ‏25 בפברואר 2018 Halim (Persian Porridge) באתר Jewish Food Society. (באנגלית) מתכון לחמין פרסי- הלים, באתר לגדול. Halim(Haleem)|Persian wheat and lamb porridge recipe - PersianGood, PersianGood, ‏5 באוגוסט 2020(באנגלית) Halim (Persian Porridge) באתר Jewish Food Society. (באנגלית) מתכון להלים באתר של אודי גלילי Meredith Goad, Observing Ramadan: Maine family expresses faith by sharing traditional Pakistani dish, at Portland Press Herald. (באנגלית)
לאון סוור

לאון סוור (בסלובנית: Leon Sever; נולד ב-9 באפריל 1998 בבריסל שבבלגיה) הוא כדורגלן סלובני המשחק בעמדת הקשר בקבוצת הפועל נוף הגליל מהליגה הלאומית. סוור גדל במחלקת הנוער של מ.נ.ק. איזולה, ובשנת 2015 עבר למחלקת הנוער של קופר. במהלך עונת 2016/2017 ערך סוור שתי הופעות במדי הקבוצה הבוגרת של קופר במסגרת ליגת העל הסלובנית. בחודש יולי 2017 חתם סוור בטאבור סז'אנה מליגת המשנה הסלובנית. בתום עונת 2018/2019 העפיל עם המועדון לליגת העל הסלובנית. בסך הכל ערך 125 הופעות ליגה במדי המועדון, בהן הבקיע 21 שערים. ב-2 ביולי 2021 חתם סוור במניסה מליגת המשנה הטורקית, אולם ב-27 באוגוסט שוחרר מהמועדון, מבלי שערך הופעות במדיו. בעונת 2021/2022 שיחק סוור בנ.ק. בראבו מליגת העל הסלובנית, במדיה ערך 16 הופעות ליגה, ובעונת 2022/2023 שיחק בנ.ק. ראדומליה מליגת העל הסלובנית, במדיה ערך 24 הופעות ליגה. ב-31 באוגוסט 2023 חתם סוור בנ.ק. דקאני מליגת המשנה הסלובנית. הוא ערך 14 הופעות ליגה במדי המועדון, בהן הבקיע ארבעה שערים. ב-26 בינואר 2024 חתם בהפועל נוף הגליל מהליגה הלאומית. לאון סוור, באתר Transfermarkt לאון סוור, באתר Soccerway לאון סוור, באתר WorldFootball.net לאון סוור, באתר FootballDatabase.eu Leon Sever: Pomembna je zgolj zmaga באתר Primorske novice, ‏ 25 ביולי 2019 (בסלובנית) ‏רכש מסלובניה: הפועל נוף הגליל החתימה את לאון סבר, באתר ספורט1, 26 בינואר 2024
אבן מלאכותית

אבן מלאכותית היא שם למרכיבי בניין שונים המיוצרים מהמאה ה-18 ואילך מחומרי גלם מגוונים שנועדו להחליף או לחקות מוצרי אבן טבעית המיועדים לבנייה. האבנים המלאכותיות משמשות למטרות שונות כולל פסלים, אריחים, גדרות ואדנים, לבנים לבניית קירות. אחת הדוגמאות המוקדמות ביותר לאבן מלאכותית הייתה אבן קואד (אנ') (שנקראת במקור Lithodipyra), קרמיקה שנוצרה על ידי אלינור קואד (אנ') (1821–1733), ויוצרה בין השנים 1769 ל-1833. מאוחר יותר, בשנת 1844, פרדריק רנסום (אנ') יצר חומר שנקרא "אבן סיליקוס", באמצעות חול ואבקת צור בתוך תמיסה בסיסית. על ידי חימום בדוד קיטור סגור בטמפרטורה גבוהה חלקיקי הצור נצמדו זה לזה וניתן היה ליצוק אותם או לעבד אותם לאגרטלים, מצבות, ופריטם עיצוביים נוספים. בשלב מאוחר יותר נוצרה "אבן ויקטוריה", מגרניט כתוש דק וצמנט פורטלנד . התערובת נוצקה לתבנית לבנים, שהונחו בתמיסה צורנית למשך כשבועיים כדי להקשיח אותם. המוצר שהתקבל היה עמיד למים ולזיהום אוויר. רוב הסוגים המאוחרים יותר של אבן מלאכותית היו מורכבים מבטון וחול דק שנוצק בתבניות עץ או ברזל. אבן מלאכותית מודרנית היא יחידת בנייה מבטון אדריכלי המיוצרת כדי לדמות אבן טבעית מסותת. אבן כזו יכולה לשמש כתחליף לאבן טבעית במקומות בהם קשה להשיג אבן טבעית מתאימה להנייה באיכות טובה. ערך מורחב – שיש מלאכותי אבן מהונדסת היא הפיתוח האחרון של אבן מלאכותית. תערובת של אבקת שיש או קוורץ, שרף ופיגמנט נוצקת באמצעות תנודת ואקום ליצירת בלוקים. לאחר מכן מיוצרים לוחות על ידי חיתוך, שחיקה וליטוש. חלק מהמפעלים פיתחו שרף פוליאסטר מיוחד, בעל צמיגות נמוכה וחוזק גבוה כדי לשפר את הקשיות, החוזק והברק ולהפחית את ספיגת המים. גולות מהונדסות משמשות לרוב כריצוף עבור פרויקטים מסחריים גדולים, אך בניגוד לטרצו אינן יציקות באתר. קוורץ מהונדס נמצא בשימוש נרחב בעולם המפותח עבור משטחים, אדני חלונות וחיפויי רצפות וקירות. הרוב המכריע של חברות אבן מהונדסת ממוקמות בסין, הודו, ומקום הולדתה באיטליה. טכנולוגיה אחת שהומצאה בתחילת שנות ה-80 היא ברטונסטון (אנ'). בנייה באבן מדיה וקבצים בנושא אבן מלאכותית בוויקישיתוף Robertson, J. C. (1845). "Specifications of Recent English Patents". The Mechanics' Magazine. London: James Bounsall. 42: 441. Latham, Frank (21 באוגוסט 2014). The Construction of Roads, Paths and Sea Defences. Cambridge University Press. ISBN 9781108072090 – via Google Books. {{cite book}}: (עזרה)
יצחק בירן

יצחק (צקי) בירן (1949–2015) היה קצין בצה"ל בדרגת תת-אלוף שכיהן כמפקד מערך הנ"מ קודם לכן שימש כמפקד בית הספר לנ"מ, מפקד אגד נ"מ 167 ומפקד גדוד 138. בירן התגייס לצה"ל ב-1967 ושובץ במערך הנ"מ. במלחמת ההתשה ובמלחמת יום הכיפורים שרת כקצין הוק בסיני. במבצע שלום הגליל שרת כמפקד גדוד הוק 138, אחת מסוללות הגדוד שהוצבה בהר ברוך הפילה מטוס מדגם מיג 25. בשנת 1986 קודם לדרגת אל"ם ומונה לתפקיד מפקד אגד הנ"מ 167, בשנים 1988–1990 פיקד על בית הספר לנ"מ. ב-1991 לאחר לימודים במכללה לביטחון לאומי קודם לדרגת תת-אלוף ומונה למפקד כוחות הנ"מ. כיהן בתפקיד עד 1994. לאחר שחרורו היה סמנכ"ל בחברות דקסון ופלאפון. בירן היה נשוי ואב לשלושה, אחיינו, תת-אלוף גלעד בירן, משרת כיום כמפקד מערך ההגנה האווירית. בוגר תואר ראשון בהצטיינות מהטכניון בהנדסת חשמל ותואר שני במדעי המדינה מאוניברסיטת חיפה במסגרת לימודיו במב"ל.
קרופקאקה

קרופקאקה (בשוודית: Kroppkaka; ברבים "Kroppkakor") היא כיסוני תפוחי אדמה שוודיות מסורתיות מבושלות שממולאת לרוב בבצל ובשר. מרכיבים עיקריים במאכל הם תפוחי אדמה, קמח חיטה, בצל, מלח ובשר טחון של חזיר או אחר. הם דומים מאוד לראספבול הנורווגי, הצפליני הליטאי והכופתאות תפוחי אדמה הגרמני. ודי דומה לפאלט השוודי. קרופקאקור מוגשים עם גם כקינוח עם חמאה (מותכת), ריבת חמוציות אדומות או קצפת. ישנן כמה וריאציות אזוריות של המתכון עם פרופורציות שונות של תפוחי אדמה מבושלים וטריים. תבלינים מופיעים בהרבה מן הווריאציות. קרופקאקור נאכלים בעיקר במחוזות של דרום שוודיה של אלנד, סמולנד, גוטלנד ובלקיניה. המנה שונה מאוד בין האזורים. בבלקיניה, הקרופקאקור נקראים "קרופקאקור אפור" והם עשויים כמעט רק מתפוחי אדמה לא מבושלים ומעט תפוחי אדמה מבושלים. באלנד, קרופקאקור עשויים בעיקר מתפוחי אדמה גולמיים וכמות קטנה של תפוח אדמה מבושלים. בסמולנד, קרופקאקור עשויים בעיקר מתפוחי אדמה מבושלים וכמות קטנה של תפוחי אדמה לא מבושלים, ובגוטלנד, קרופקאקור עשויים מתפוחי אדמה מבושלים בלבד. בבלקיניה ובאלנד יש קרופקאקור עם מילויים שונים כמו צלופח ועופות ים שנאכלו באופן היסטורי בעיקר על ידי עניים. עם זאת, המילוי הנפוץ ביותר הוא בשר חזיר. קרופקאקור מגיע מהאזור הדרום מזרחי של שוודיה, אבל בצפון שוודיה, יש מאכל דומה שנקרא פאלט. פטלט עשוי בצורה דומה, אך המרכיבים מעט שונים והוא עשוי מתפוחי אדמה לא מבושלים בלבד, כמו כן הוא שונה באיזה קמח ואיזה תפוחי אדמה משתמשים, מה שמבדיל בטעם מקרופאקור. פאלט כופתאות תפוחי אדמה ראספבול - כופתאות תפוחי אדמה נורווגיות כופתה - כופתאות תפוחי אדמה שנמצאות בדרך כלל במטבח מרכז אירופה ומזרח אירופה . פוטן ראפה - כופתאות תפוחי אדמה מבושל אקדיאני "Kroppkakor". sweden.se. נבדק ב-1 בדצמבר 2019. {{cite web}}: (עזרה)(הקישור אינו פעיל, September 2023) "Kroppkaka | Traditional Dumplings From Öland Island | TasteAtlas". www.tasteatlas.com. נבדק ב-2023-08-13.
קאמק

קאמק (באנגלית Kamek) היא דמות בדיונית המופיעה בסדרת מריו, קאמק הוא המטפל של בייבי באוסר. קאמק הוא גם חבר בדרגים גבוהים של קוופה טרורופ כשהשתלט על צבא של בוזר שלו עד שהתבגר מספיק. קאמק הופיע לראשונה ב- Super Mario World 2: Yoshi's Island . Kamek נלחם בתור הבוס בסדרת Yoshi's Island וב- Mario Party DS . קאמק קיבל את שמו מהתרגום ליפנית של Magikoopa. הוא וקאמי קופה, איש סודו של באוסר בסדרת Paper Mario, מתבלבלים לעיתים קרובות זה עם זה, למרות שקאמי מבוסס על קאמק. כוחות ויכולות כמנהיג ה-Magikoopas, לקאמק יש כוחות קסם עצומים (ואולי שאין שני להם), אותם הפגין בכמה משחקים. הוא יכול להשתמש בקסם שלו למספר רב של אפקטים שונים, כמו בריח הקסם הרגיל שבו משתמשים בני הזוג Magikoopas, להיות מסוגל להפוך הריסות לאויבים חיים, לפגוע באויביו וכו'. קאמק מופיע ב" Super Mario RPG ". כחבר בצבא של באוזר, הוא עובד עם באוזר עד מחצית הדרך, אך עוזב באמצע הדרך ומגיע לטירה של באוזר בכוחות עצמו. עם זאת, הוא עובר שטיפת מוח על ידי צבא קאציו, מופיע כבוס בינוני, ובסופו של דבר חושף את ניבים בפני אדונו, באוזר. צבע הבגדים שלו כחול, אבל כשהוא עובר שטיפת מוח, הוא משתנה לאדום. בנוסף לכוח התקפת הקסם השני בגובהו בסדרה, הוא מזמן מפלצות כמו קינג בומב וג'קי המזויף, ומגן על עצמו בכך שהוא מסתתר מאחוריהן. כאשר תובס על ידי מריו והאחרים, שטיפת המוח שלך תוסר, ותוכל להשתמש בקסם כדי לשחזר את הכוח הפיזי שלך במלואו ולחשוף תיבת אוצר שנותנת לך כמות אינסופית של מטבעות. כשאתה קורא את מחשבותיו של מאלו ב-``מה אתה חושב?'', תשמע את השורה ``Keeeeeeeeeeeeeeeeeeeeeeeeeeeeeeeeeeeeeeeeeeeeeeeeeeeeeeeeeeeeeeeeeeeeeeeeeeeeeeeeeeeeeee. eeeeeeeeeeeeeeeeeeeess תינוקות!?'', מה שמרמז על קשר לקאמק, שהופיע כעוזר ב-``האי של יושי''. הסרט של האחים סופר מריו ערך זה הוא קצרמר בנושא משחקים. אתם מוזמנים לתרום לוויקיפדיה ולהרחיב אותו.
מד קיבול

מד קיבול הוא מכשיר מדידה חשמלי המשמש לבדיקת קיבול של קבלים. מכשירים פשוטים מספקים קריאה של הקיבול, ומכשירים מתוחכמים יותר יכולים לספק גם מדדים נוספים כמו זליגה דיאלקטרית, התנגדות טורית שקולה והשראות. וולטמטרים רבים כוללים אפשרות למדוד קיבול. מדידה זו נעשית על ידי טעינה ופריקה של הקבל הנבדק בזרם ידוע מראש ומדידת קצב העלייה של המתח החשמלי; ככל שקצב העלייה איטי יותר, כך הקיבול גדול יותר. בדרך זו ניתן למדוד קיבולים של ננופארדים עד כמה מאות מיקרופאראדים. דרך מתוחכמת יותר למדוד את הקיבול היא על ידי שילוב הקבל הנבדק בגשר. על ידי שינוי ערכי ה"רגליים" האחרות של הגשר (וייצירת שיווי משקל חשמלי) ניתן לקבוע את הקיבול. הגשר יכול למדוד פרמטרים נוספים (התנגדות טורית שקולה והשראות). מדי קיבול כאלו מאפשרים למדוד קיבולים של פיקופאראדים עד פאראדים. אפשר גם ליצור מקדם מתח של זרם ישר ולהשתמש במד הקיבול כדי למדוד את זרם הזליגה. מדיה וקבצים בנושא מד קיבול בוויקישיתוף ערך זה הוא קצרמר בנושא פיזיקה. אתם מוזמנים לתרום לוויקיפדיה ולהרחיב אותו.